stanford-oval/wikipedia huggingface dataset:
Spyro Reignited Trilogy
Ääninäyttelijät > Suomenkieliset

Dubbausstudio: Uptempo Oy
| 0 | 1 | 2 |
| --- | --- | --- |
|  Joonathan Kettunen  | … |  Spyro, jalokivenleikkaajat, lipunkantaja Bob, tonttuvelhot, apulaisseriffi Roy   |
|  Juhani Rajalin  | … |  Hunter, lohikäärmeet, ilmapalloilijat, sähköpeikot, luurakentajat, esiintyjät   |
|  Arto Nieminen  | … |  Moneybags, lohikäärmeet, jäärakentajat, droidit   |
|  Saara Lehtonen  | … |  Zoe, keijut, Greta, faunit, hylkeet, pandat   |
|  Susa Saukko  | … |  Elora, hylkeet, kolibrit, keijut   |
|  Jari Salo  | … |  Professori, lohikäärmeet, ilmapalloilijat, ryhmänjohtajat, Kolossin munkit, luurakentajat, shamaani Tok, tuulentekijät, löllykät, vesivelho Hydrar, tutkimusmatkailija Basil, lumivuohet, Tiki-patsaat, pingviinit, Jack, egyptiläiskoirat, apulaisseriffi Holiday   |
|  Katja Aakkula  | … |  Sheila, hulatyttö Stella, kuningatar Finny, faunit, virtahevot, sääimpit, hylkeet, pandat, keijut   |
|  Jarmo Mäkinen  | … |  kersantti James Byrd, lohikäärmeet, jäärakentajat, Metron vauhtiradan pormestari, droidit, tulikärpäset    |
|  Sasu Moilanen  | … |  Bentley, lohikäärmeet, ryhmänjohtajat, Kolossin munkit, luurakentajat, tuulentekijät, shamaani Tik, satyyrit, esiintyjät, leijonat, purppurat kyläläiset   |
|  Markus Niemi  | … |  Agentti 9, lohikäärmeet, Kolossin munkit, kilpikonnat, tuulentekijät, faunit, esiintyjät, lumivuohet, leijonat, tulikärpäset, pingviinit   |
|  Emma Louhivuori  | … |  Bianca, Juliet, Keksijädroidi, Rapunzel, pandat, Tara   |
|  Bruno Lähteenmäki  | … |  Gnasty Gnorc, lohikäärmeet, jalokivenleikkaajat, sähköpeikot, kuningas Flippy, luurakentajat, faunit, Agentti Zero, tulikärpäset, pingviinit, tonttuvelhot   |
|  Ilari Johansson  | … |  Ripto, lohikäärmeet, työnjohtajat, tonttuvelhot, seriffi Wyatt   |
|  Elise Langenoja  | … |  Sorceress   |
|  Hanna Mönkäre  | … |  Handel, faunit, hylkeet, kolibrit, Nancy, pandat   |
|  Petri Hanttu  | … |  Bartholomew, lohikäärmeet, ilmapalloilijat, jalokivenleikkaajat, Mestarikokki, sähköpeikot, merihevoset, jäärakentajat, tuulentekijät, Alkemisti, Pilvitemppeleiden velhot, robottifarmarit, esiintyjät, leijonat, purppurat kyläläiset, tulikärpäset, pingviinit, tonttuvelhot, Gus, egyptiläiskoirat   |
|  Markus Bäckman  | … |  lohikäärmeet, Kolossin munkit, kilpikonnat, löllykät, Pilvitemppeleiden velhot, esiintyjät, Tiki-patsaat, jääkarhut, Kahjo-Ed, egyptiläiskoirat   |
|  Henri Piispanen  | … |  lohikäärmeet, jalokivenleikkaajat, lumivuohet, leijonat, Tiki-patsaat, purppurat kyläläiset, pingviinit, tonttuvelhot   |
|  Joonas Suominen  | … |  lohikäärmeet, ilmapalloilijat, kilpikonnat, sähköpeikot, merihevoset, jäärakentajat, pääshamaani Tuk, vesivelho Snoozle, droidit, robottifarmarit, esiintyjät   |
|  Antti L. J. Pääkkönen  | … |  lohikäärmeet, sähköpeikot   |
Huomioita

↑  Alkuperäiset pelit kehitti Insomniac Games. Sanzaru Games vastasi Spyro: Year of the Dragonin uudistetusta versiosta ja Iron Galaxy auttoi toteuttamaan Windows-version.
Aiheesta muualla

Virallinen nettisivu (englanniksi, saksaksi, ranskaksi, hollanniksi, puolaksi, italiaksi, espanjaksi, portugaliksi, venäjäksi, arabiaksi)
Spyro Reignited Trilogy MobyGamesissa (englanniksi)
Spyro Reignited Trilogy Internet Movie Databasessa (englanniksi)
Stoltenbergin II hallitus

| Stoltenbergin II hallitus |
| --- | --- |
  Norjan kuningaskunnan  hallitus
 Pääministeri Jens Stoltenberg.
Toimikausi alkoi:  17. lokakuuta 2005
Toimikausi päättyi:  16. lokakuuta 2013
Jäsenet
Hallituksen johtaja:  Jens Stoltenberg
Ministerien lukumäärä:  19 (2005–2009) 20 (2009–2013)
Hallituspuolue:  Työväenpuolue Sosialistinen vasemmistopuolue Keskustapuolue
Hallituksen asema:  enemmistöhallitus
Historia
Vaalit:  Norjan suurkäräjävaalit 2005 Norjan suurkäräjävaalit 2009
Edellinen:  Bondevikin II hallitus
Seuraava:  Solbergin hallitus
Osa politiikan artikkelisarjaa
Perustuslaki
Norjan perustuslaki
Norjan kruununperimysjärjestys
Monarkia
Norjan kuningas:
Harald V
Kruununprinsssi
Haakon
Norjan kuningasperhe
Norjan hovi
Toimeenpanovalta
Norjan pääministeri:
Jonas Gahr Støre
Norjan hallitus
Støren hallitus
Norjan ministeriöt
Norjan viranomaiset
Lainsäädäntövalta
Stortinget
Perustuslakivaliokunta
Norjan oppositiojohtaja
Tuomiovalta
Norjan korkein oikeus
Norjan korkein hallinto-oikeus
Aluejako
Norjan läänit
Norjan alueet
Norjan kunnat
Vaalit
Norjan suurkäräjävaalit 2021
Luettelo Norjan puolueista
Muita aiheita
Norjan energiapolitiikka
Norjan ulkopolitiikka
Norjan saamelaisparlamentti
Norjan asevoimat
Norjan poliisi
Stoltenbergin II hallitus oli Norjan hallitus vuosina 2005–2013. Se oli työväenpuolueesta, sosialistisesta vasemmistopuoleesta ja keskustapuolueesta koostuva enemmistöhallitus. Se tunnetaan myös nimellä punavihreä hallitus siinä mukana olleiden puolueiden tunnusvärien mukaan.
Albert Charles Saunders

Albert Charles Saunders
Albert Charles Saunders (12. lokakuuta 1874 – 18. lokakuuta 1943) oli Prinssi Edwardin saarelta kotoisin oleva kanadalainen poliitikko ja juristi.
Saunders toimi Summersiden pormestarina neljänä kautena. Hänet äänestettiin ensimmäistä kertaa provinssin lainsäätöelimeen vuonna 1919 ja hänestä tuli PEI Liberal Partyn puheenjohtaja 1923. Hän johti liberaalit voittoon vuoden 1927 vaaleissa. Saunderin hallitus uudisti julkisten koulujen opetussuunnitelman, nosti opettajien palkkoja sekä paransi saaren tiestöä.
Saunders toimi saaren pääministerinä vuoteen 1930, jolloin hän hyväksyi paikan provinssin korkeimmassa oikeudessa.
Annariitta Kottonen

Annariitta Kottonen (o.s. Lonka, s. 27. heinäkuuta 1958 Joensuu) on suomalainen suunnistuksen MM-mitalisti, hammaslääkäri ja päätoimittaja.
Kalevan Rastia ja myöhemmin Liedon Parmaa edustanut Annariitta Lonka nousi isosiskonsa Hennariikan jäljissä Suomen suunnistushuipulle 1980-luvun alussa. Jo ensimmäisissä MM-kisoissaan Unkarissa 1983 rouva Kottonen ylsi henkilökohtaisessa kilvassa pronssille, mikä jäikin Suomen ainoaksi mitaliksi koko kisoista. Australiassa 1985 Kottonen oli jälleen Suomen MM-joukkueen paras naissuunnistaja, mutta sijoitus oli vasta yhdestoista. Ranskassa 1987 hänen oli tyytyminen neljänteen sijaan, ja sama sijoitus tuli viestistä. PM-kisoissa uran parhaaksi henkilökohtaiseksi sijoitukseksi jäi vuoden 1986 kuudes tila.[lähde? ]
Turun Urheilutoimittajien Kerho valitsi Annariitta Kottosen Varsinais-Suomen parhaaksi naisurheilijaksi 1983, 1985 ja 1987.
Annariitan aviomies Hannu Kottonen on viestisuunnistuksen kaksinkertainen MM-mitalisti.
Kottonen väitteli vuonna 2009 hammaslääketieteen tohtoriksi ja on toiminut vuodesta 2010 Suomen Hammaslääkärilehden päätoimittajana.
Saavutukset

MM-kisoissa 1983 pronssia henkilökohtaisella matkalla ja kahdeksas viestissä
MM-kisoissa 1985 yhdestoista henkilökohtaisella matkalla ja kuudes viestissä
MM-kisoissa 1987 neljäs henkilökohtaisella matkalla ja viestissä
PM-kisoissa 1982 seitsemäs henkilökohtaisella matkalla ja kuudes viestissä
PM-kisoissa 1984 yhdestoista henkilökohtaisella matkalla ja neljäs viestissä
PM-kisoissa 1986 kuudes henkilökohtaisella matkalla ja neljäs viestissä
SM-kultaa normaalimatkalla 1982 ja 1986
SM-kultaa pitkällä matkalla 1983 ja 1985
SM-kultaa yösuunnistuksessa 1982
Aiheesta muualla

Annariitta Kottonen Suunnistusliiton Irma-tulospalvelussa
Albert Collan

Albert Johannes Collan (29. tammikuuta 1871 Rantasalmi – 13. huhtikuuta 1918 Oulunkylä, Helsingin maalaiskunta) oli suomalainen insinööri, joka oli 1900-luvun alussa mukana aktivistien toiminnassa.
Collan oli mukana suunnittelemassa Suomen kenraalikuvernööri Nikolai Bobrikovin murhaa yhdessä maisteri Herman Gummeruksen kanssa vuonna 1904. Bobrikov oli tarkoitus murhata hänen olleessaan päiväkävelyllä Tähtitorninmäellä, mutta Eugen Schauman ehti toimia ensin. Murhan jälkeen Collan ja Gummerus pidätettiin, kun he olivat vieneet ruusuja Schaumanin haudalle, ja he olivat vangittuna Pietarissa Pietari-Paavalin linnoituksessa. Heidät vapautettiin kuulustelujen jälkeen muutaman kuukauden kuluttua ja he pääsivät palaamaan Helsinkiin. Kemiaa opiskellut Collan oli taitava pommintekijä. Bobrikovin murhan suunnitteluvaiheessa pommeja kokeillessaan hän räjäytti erään ladon Oulunkylässä.
Collan joutui Suomen sisällissodan aikana huhtikuussa 1918 vahingossa saksalaisten sotilaiden ampumaksi Oulunkylässä lähellä Vantaanjoen siltaa. Hän oli lähtenyt tervehtimään Helsinkiin tulleita saksalaisia sotilaita eikä reagoinut sillalla olleen saksalaisen vartiomiehen varoitushuutoon joutuen sitten tämän ampumaksi.
Arabis-luokka

| Arabis-luokka |
| --- | --- |
 Luokkaan kuulunut HMS Amaryllis

Tekniset tiedot
Uppouma:  1 250 t
Pituus:  81,7 m (kokonaispituus)
Leveys:  10,2 m
Syväys:  3,4 m
Koneteho:  1-akselinen TE, 2 kattilaa 2 000 ihp
Nopeus:  16 solmua
Miehistöä:  90
Aseistus
Meritorjunta:  2 × 4,7" tykkiä
Ilmatorjunta:  2 × 3 naulan ilmatorjuntatykkiä
Arabis-luokka oli Britannian kuninkaallisen laivaston 36 miinanraivaajan muodostama alusluokka, joka oli yksi viidestä Flower-luokan alaluokasta. Alukset olivat tyypiltään niin kutsuttuja sluuppeja.
Hankinta

Hieman Azalea-luokasta muunnettu luokka tilattiin heinäkuussa 1915 kolmessa erässä. Aluksiin asennettiin voimakkaammat koneet, joilla pyrittiin nostamaan alusten nopeutta puolella solmulla. Muutosten pohjana oli ensimmäisistä Flower-luokan aluksista saadut kokemukset. Aluksiin myös asennettiin keula ja kylkiosastoihin 50 tonnia korkkia, jolla pyrittiin parantamaan vaurioituneen aluksen kelluvuutta. Myös Ranskan laivastolle valmistettiin 1915–1916 kahdeksan luokan alusta.
Sven-David Sandström

Sven-David Sandström (30. lokakuuta 1942 Motala – 10. kesäkuuta 2019 Dalenin sairaala, Tukholma) oli ruotsalainen säveltäjä.
Sandström opiskeli taidehistoriaa ja musiikkitiedettä Tukholman yliopistossa sekä sävellystä Tukholman kuninkaallisessa musiikkikorkeakoulussa, jonka henkilökuntaan hän myöhemmin kuului. Hänen oppilaidensa joukossa oli Marie Samuelsson. Sandström opetti myös kymmenen vuoden ajan Jacobs School of Musicissa, Yhdysvaltain Indianassa.
Sandström sävelsi satoja teoksia eri tyylilajeissa. Hänen tuotantoonsa kuuluu muun muassa oopperaa, kuorosävellyksiä, kamarimusiikkia, sinfonioita ja paljon kirkkomusiikkia. Läpimurtoteos oli Through and Through orkesterille (kantaesitetty 1974). Sandström oli 1970-luvulla yksi johtavista skandinavialaisista modernisteista musiikissa, mutta hän siirtyi 1980-luvulla etenkin requieminsa (1982) myötä emotionaalisempaan ja lähempänä uusromanttisuutta olevaan tyyliin. Erityisen tunnettuja Sandströmin teoksia ovat myös The High Mass, ooppera Jeppe: The Cruel Comedy (2001) ja hänen konserttonsa. Televisio- ja elokuvamusiikki tulivat edustetuiksi Sandströmin tuotannossa töiden Äntligen! (1984), Facklorna (1991) ja Gertrud (1999) myötä.
Sandström oli yksi aikansa eturivin kuorosäveltäjistä. Hänellä oli erityinen mieltymys barokin ajan kuoromusiikkiin, ja hänen yksilölliseen tyyliinsä vaikuttivatkin Johann Sebastian Bach ja Georg Friedrich Händel. Muita vaikutteita hän omaksui modernismista, minimalismista ja jazzista. Sandströmiä edusti Boosey & Hawkes Yhdistyneessä kuningaskunnassa, Irlannissa, Yhdysvalloissa, Kanadassa ja Meksikossa. Hänen ensisijainen kustantajansa oli Gehrmans musikförlag.
Sandströmillä todettiin kesällä 2018 keuhkosyöpä. Hän kuoli noin vuosi tämän jälkeen, mutta sävelsi yhä aktiivisesti sairautensa ja sen hoitojen aikana.
Strátos

| Strátos Στράτος |
| --- | --- |
 Strátoksen tekojärven patoa.
 Kunnallisyksikön sijainti
 Strátos
 Koordinaatit: 38°40′00″N, 21°19′00″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Agrínio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  380310
Väkiluku (2011):  5 429
 – Kylä:  979
Aikavyöhyke:  UTC+2
 – Kesäaika:  UTC+3
Postinumero:  301 00
Suuntanumero(t):  +30-2641-xxx-xxx
Rekisterikilpi:  AIx-xxxx
Infobox OKVirheellinen NIMI-arvo: 
Strátos (kreik. Στράτος) on Kreikan kylä sekä samanniminen Agrínion kunnan kunnallisyksikkö (Δημοτική Ενότητα Στράτου, Dimotikí Enótita Strátou) ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 5 429 ja varsinaisen Strátoksen kylän väkiluku 979 (vuonna 2011).
Maantiede

Strátoksen kylä sijaitsee Achelóos-joen länsirannalla noin yhdeksän kilometriä Agrínion kaupungista luoteeseen. Heti kylän pohjoispuolella joessa sijaitsee Strátoksen tekojärvi. Strátoksen kunnallisyksikkö käsittää Agrínion kunnan länsiosan. Sen suurin asutus on Lepenoún pieni kaupunki.
Historia > Antiikki

Antiikin aikana nykyisen kylän paikalla sijaitsi Stratoksen kaupunki, joka oli Akarnanian merkittävin. Sen kukoistuskautta olivat erityisesti 400- ja 300-luku eaa. 200-luvulla eaa. kaupunki joutui Aitolian vallan alle ja pysyi siinä Rooman vallan alkuun vuonna 167 eaa. saakka, jonka jälkeen roomalaiset palauttivat kaupungin akarnanialaisille. Stratoksen merkittävimmät jäänteet ovat Zeus Stratioksen temppelin sekä teatterin rauniot.
Historia > Nykyinen kylä

Nykyinen kylä on kehittynyt paikalle myöhemmin. Se tunnettiin aiemmin nimellä Sorovígli (Σωροβίγλι) ja nimettiin uudelleen antiikin aikaisen kaupungin mukaan vuonna 1928.
Strátos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Panaitolikón, Paravólan, Parakampýlian ja Thestieíin kanssa, jolloin se muuttui uuden kunnan kunnallisyksiköksi.
Kunnallisyksikön osat

Strátoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Gouriótissa | Gouriótissa | 395 |
| Kastráki | Kastráki | 419 |
| Kypséli | Kypséli | 374 |
| Lepenoú | Lagkádi | 41 |
| Lepenoú | Lepenoú | 2 090 |
| Matsoúki | Matsoúki | 224 |
| Óchthia | Óchthia | 506 |
| Rígani | Rígani | 401 |
| Strátos | Strátos | 979 |
Yhteensä: 5 429
Aiheesta muualla

Kuvia tai muita tiedostoja aiheesta Strátos Wikimedia Commonsissa
Antiikin Stratoksen teatterin rauniot.
Steven Kehoe

Steven Kehoe (s. 1987) on yhdysvaltalainen lentopalloilija, joka on pelannut keväästä 2014 alkaen Kokkolan Tiikereissä, lentopallon Mestaruusliigassa, aina kauden 2015-16 loppuun asti. Aiemmin urallaan hän ehti pelata Suomessa myös Tampereen Isku-Volleyn riveissä kauden 2011-2012 ja osan kaudesta 2012-13. Yhdysvaltain yliopistosarjan ja Suomen lisäksi Kehoe on esiintynyt Belgian liigassa.
Ura > Yhdysvaltain yliopistosarja

Kehoe pelasi kotimaassaan Yhdysvaltain yliopistosarja NCAA:ssa. Hän voitti NCAA:n mestaruuden ja valittiin finaaliturnauksen MVP:ksi eli arvokkaimmaksi pelaajaksi sekä ykköskentällisen All-Star-pelaajaksi keväällä 2011. Lisäksi Kehoe valittiin Ohio State –yliopiston vuoden miesurheilijaksi. Valinta oli historiallinen, sillä ensimmäistä kertaa yliopiston historiassa tämän kunnian sai lentopalloilija.
Ura > Ammattilaisura

Steven Kehoe siirtyi Tampereen Isku-Volleyn riveihin kaudeksi 2011–2012. Ensimmäisellä kaudellaan Isku-Volleyssa Kehoe johdatti Iskun runkosarjassa kolmanneksi, mutta joukkue tippui yllättäen jo puolivälierissä. Isku-Volley voitti sen sijaan ykköspassarinsa Kehoen johdolla lentopallon Suomen Cupin kauden aikana. Kehoe valittiin kaudella 2011–2012 kahdesti Mestaruusliigan kuukauden tähdistökentälliseen. Lisäksi liigavalmentajat valitsivat hänet kauden päätteeksi Mestaruusliigan kauden tähdistöön.
Kaudeksi 2012–2013 Kehoen piti siirtyä Venäjän Superliigaan, mutta hän palasi kuitenkin Isku-Volleyn riveihin, koska ei viihtynyt Venäjällä. Kehoe lähti kuitenkin Isku-Volleysta purkaen sopimuksensa joulukuun puolessa välissä 2012. Kehoen sopimus Iskun kanssa mahdollisti tämän. "Lähtö Iskusta on jotain, mitä minun on tehtävä oman urani takia. On otettava riskejä, eikä vain jäädä odottelemaan, kehoe toteaa", passari totesi Iskun tiedotteessa.  Kehoen lähtöön joukkueesta vaikutti etenkin heikot harjoittelumahdollisuudet. Iskun menestyskään ei ollut edelliskausien tapaista, kun joukkue juuttui sarjan hännille. Kauden 2012-13 lopun Kehoe pelasi Belgian pääsarjassa Waremme VBC:n riveissä.
Keväällä 2014 Kehoe palasi takaisin Suomen kentille tehden sopimuksen Kokkolan Tiikereiden kanssa. Kehoe siirtyi Tiikereihin kesken kauden belgialaisesta VBC Waremmesta. Kehoe loukkaantui jo ensi esiintymisessään Tiikereiden riveissä kesken tammikuisen Suomen Cupin finaalin. Amerikkalaispassari kuitenkin kuntoutui huippukuntoon ennen kauden ratkaisuhetkiä ja johdatti Tiikerit SM-hopealle. Hänet valittiin kauden päätteeksi liigan tähdistökentällisen passariksi.
Kaudella 2014-15 Kehoe voitti Suomen mestaruuden Tiikereissä ja Suomen Cupin. Kehoe toimi Tiikereiden kapteenina kaudella 2013-14 ja jatkoi samassa tehtävässä myös kaudella 2015-16. Tiikereissä hän saavutti Suomen mestaruuden ja Cup-voiton myös kaudella 2015-16. Kausi oli hänen viimeinen kokkolalaisseurassa.
Saavutukset

SM-kulta 2015, 2016
SM-hopea 2014
Suomen Cupin voitto 2011, 2013, 2014
All American I-joukkueessa 2011
All American II-joukkueessa 2010
MIVA-konferenssin paras pelaaja 2010, 2011
MIVA-konferenssin I All Starsissa 2009, 2010, 2011
NCAA:n lopputurnauksen paras pelaaja 2011
SM-liigan tähtiseitsikossa 2012, 2014, 2015
Joukkueet

2008-2011 Ohio State University, Yhdysvallat yliopistosarja
2011-2013 Tampereen Isku Volley, lentopallon Mestaruusliiga
2013-14 VBC Waremme, Belgian pääsarja
2014- Kokkolan Tiikerit, lentopallon Mestaruusliiga
Stan Chambers

Stanley Holroyd ”Stan” Chambers (11. elokuuta 1923 – 13. helmikuuta 2015 Los Angeles, Kalifornia) oli yhdysvaltalainen televisioreportteri. Hänet tunnetaan pitkästä urasta, jonka hän loi losangelesilaiselle KTLA:lle.
Chambers voitti useita Emmy-palkintoja ja tähden Hollywood Walk of Famella.
Antti Antero

vuorineuvos Antti Antero ja rouva Sirkka Antero lähdössä suojeluskuntajuhliin (1910-1920-luku)
Antti August Antero (vuoteen 1906 asti Aalberg (25. maaliskuuta 1870 Janakkala – 25. maaliskuuta 1942 Helsinki) oli suomalainen vuorineuvos, joka toimi Suomen Gummitehdas Oy:n teknisenä johtajana ja Nokian tehtaitten isännöitsijänä vuosina 1900–1939.
Antti Antero syntyi rautatievirkamiehen perheeseen Janakkalassa. Hänen siskonsa oli tunnettu näyttelijä Ida Aalberg. Antero valmistui kemisti-insinööriksi Helsingin Polyteknillisessä opistossa vuonna 1894. Kuten monet muutkin aikalaisensa Antero työskenteli aluksi ulkomailla. Vuosina 1896–1900 hän oli Latviassa Baltische Papier- und Cellulosafabrikin suunnittelijana ja teknillisenä johtajana. Vuonna 1900 Antero kutsuttiin pari vuotta aiemmin perustetun Suomen Gummitehdas Oy:n tekniseksi johtajaksi. Yhtiön tuotanto siirrettiin vuonna 1904 Helsingistä Nokialle. Yrityksellä oli ensimmäiseen maailmansotaan asti vaikeuksia toimia kannattavasti kilpailluilla kumituotteiden kotimarkkinoilla, mutta Anteron teknisen kehitystyön ansiosta se pystyi kuitenkin tuottamaan kilpailukykyisiä tuotteita. Sodan jälkeen yrityksen tilanne parani ja 1930-luvulla se hallitsi Suomen kumimarkkinoita. Anteron kaudella Gummitehdas aloitti myös yritykselle tärkeäksi muodostuneen autonrenkaiden valmistuksen. Antero oli myös Nokian Tekstiili Oy:n perustajia ja toimi sen toimitusjohtajana vuosina 1920–1939.
Antero sai vuorineuvoksen arvon vuonna 1930. Hän oli myös Nokian kunnanvaltuuston puheenjohtajana. Tunnetun näyttelijän veljenä Antero oli merkittävä kulttuurin, erityisesti teatterin tukija, hän toimi Suomen Kulttuurirahaston kannatusyhdistyksen esimiehenä vuosina 1932–1941.
Lähde

Juhana Aunesluoma: Vuorineuvos Antti Antero (1870–1942). Suomen talouselämän vaikuttajat -verkkojulkaisu (maksullinen). 5.9.2008. Suomalaisen Kirjallisuuden Seura. Viitattu 23.10.2009
Stan Jones

Stanley Paul ”Stan” Jones (24. marraskuuta 1931 – 21. toukokuuta 2010) oli yhdysvaltalainen amerikkalaisen jalkapallon pelaaja. Hän syntyi Altoonassa, Pennsylvaniassa, opiskeli Marylandin yliopistossa ja pelasi ammattilaistasolla vuosina 1954–1966.
Jonesin NFL-joukkueina olivat Chicago Bears ja Washington Redskins. Hän oli seitsemästi Pro Bowl -pelaajana.
Jones on otettu sekä Pro (1991) että College Football Hall of Fameen (2000).
Stan Drake

Stanley Albert ”Stan” Drake (9. marraskuuta 1921 New York – 10. maaliskuuta 1997 Norwalk Connecticut) oli yhdysvaltalainen sarjakuvataiteilija, jonka tunnetuin sarjakuva on Juliet Jonesin sydän.
Nuorena Drake kuvitti pulp-julkaisuja. Toisessa maailmansodassa hän palveli Tyynellämerellä ja sinä aikana myös kuvitti Stars and Stripes -lehteä. Sodan jälkeen hän teki mainoksia.
Drake piirsi Juliet Jonesin sydäntä 1953–1989. Sen jälkeen sarjaa piirsi Frank Bolle. Parhaimmillaan sarjakuvaa julkaistiin 600 lehdessä. Drake piirsi myös Helmiä ja Heikkiä vuodesta 1984 kuolemaansa asti. Marvelille Drake piirsi yhden vuonna 1987 ilmestyneen The Pitt -albumin.
Draken ja Leonard Starrin toimintasarja Kelly Greeniä julkaistiin Euroopassa mustavalkoisena Pilote-lehdessä 1981–1988. Lisäksi Dargaud julkaisi sitä väritettyinä englanninkielisinä albumeina.
Drake kuvitti myös Golf Digest -lehteä.
Anamanaguchi

| Anamanaguchi |
| --- | --- |

Tiedot
Toiminnassa:  2004–
Tyylilaji:  indie rock, chiptune, elektroninen musiikki
Kotipaikka:   New York, Yhdysvallat
Jäsenet:  Peter Berkman, kitara   James DeVito, basso   Ary Warnaar, kitara   Luke Silas, rummut  
Entiset jäsenet:  Spencer Casey   Charlie Hankin   George Michael Brower  
Aiheesta muualla
www.anamanaguchi.com
Infobox OKNimi-testi OK: 
Anamanaguchi on newyorkilainen chiptune-rockyhtye, joka perustettiin vuonna 2004. Yhtyeessä on neljä jäsentä: johtava lauluntekijä ja kitaristi Peter Berkman, basisti James DeVito, kitaristi Ary Warnaar ja rumpali Luke Silas.
Omien sanojensa mukaan yhtye tekee ”äänekästä, nopeaa musiikkia hakkeroidulla Nintendo Entertainment Systemillä vuodelta 1985”. Yhtyeen tyyli yhdistää sähkökitaraa, bassoa ja rumpuja chiptune-musiikkiin luoden yhdistelmän sekä perinteisiä soittimia että 8-bittisiä ääniä. Vaikka Anamanaguchi käyttääkin videopelilaitteistoja musiikin tuottamiseen, Berkmanin mukaan heidän suurin vaikuttajansa ei ole ollut videopelimusiikki vaan yksinkertaisempi popmusiikki kuten Beach Boys ja Weezer.
Kolmen albumin lisäksi yhtye on myös tuottanut musiikit Scott Pilgrim -sarjakuviin perustuvaan videopeliin Scott Pilgrim vs. the World: The Game. Pelin kehitti Ubisoft ja se julkaistiin PlayStation 3- ja Xbox 360 -konsoleiden latauspalveluissa vuonna 2010. Pelin musiikit julkaistiin myös soundtrack-albumina digitaalisissa musiikkikaupoissa kuten iTunesissa.
Diskografia > Albumit

Dawn Metropolis (2009)
Endless Fantasy (2013)
[USA] (2019)
Diskografia > EP:t

Power Supply (2006)
Dawn Metropolis Preview (2009)
Diskografia > Soundtrackit

Scott Pilgrim vs. the World: The Game - Original Videogame Soundtrack (2010)
Capsule Silence XXIV (Original Soundtrack Vol I) (2016)
Capsule Silence XXIV (Original Soundtrack Vol II) (2017)
Diskografia > Singlet

Airbrushed (2010)
My Skateboard Will Go On (2010)
Aurora (Meet Me in the Stars) (2010)
Airbrushed (RAC Remix) (2010)
Mess (2010)
Meow (2013)
Endless Fantasy (2013)
Prom Night (2014)
Pop It (feat. Meesh彡☆) (2014)
Miku (feat. Hatsune Miku) (2016)
Lorem Ipsum (Arctic Anthem) (2019)
Air On Line (2019)
On My Own (feat. HANA) (2019)
Styla (2020)
Kei (feat. POCHI) (2020)
Get Your Wish (Anamanaguchi Remix) (2020)
Vancouver (2020)
Everyday, Everynight (feat. Planet 1999) (2020)
Pixel Candle (2020)
Vuoden 2010 singlet on julkaistu ladattavaksi ilmaiseksi yhtyeen virallisilla kotisivuilla.
Aiheesta muualla

Viralliset sivut
Anamanaguchi Bandcamp-sivustolla